《雨》
清代·王家枢

一雨连三日，敲窗尚未休。江潮将决岸，夏令竟行秋。

清旭浓云蔽，灵湖惨雾稠。皖公山对望，益动杞人忧。

作者简介：字卓臣，又字竹丞，家枚弟，艰于小试。光绪己亥，合江李紫璈大令宰江阴县试，正场拔第一。以葬亲，不与覆，李公嘉其孝行，赠诗有“难得锦标终不羡，王褒墓柏有馀哀”之句。是原名家槐，年，始补学官弟子员，已三十许矣，平生濡染家学，能诗文，工书法，与兄家枚同住南菁，一时有双丁二陆之目，年五十馀卒。